327 
sig fast i Fuglenes Fjerklædning, er det dog lidet rime- 
ligt, at Søfuglene, der ere saa voldsomme i deres Be- 
vægelser og pudse sig saa omhyggeligt, have overført ret 
mange Planter til Galapagos - Øerne. Der er heller ikke 
mange af de paa disse Øer indvandrede Planter, hvis Frø 
ere særdeles lette eller udstyrede med Fjer eller Fnug og 
saaledes istand til at bortføres en lang Vei ved Vinden 
(som Bomuldsplantens f. Ex.), men enkelte kunne dog paa 
denne Maade være blevne overførte af Sydost - Passaten 
fra Chili og Peru. Størte Delen af de indvandrede Plan- 
ter høre derimod til Familier (f. Ex. Ærteblomsterne og 
Natskyggerne, Rubladene, Verbener), hvis Frø længe be- 
vare Spirekraften og navnligen længe kunne taale at 
ligge i Saltvand. En mindre Deel af de indvandrede 
Planter er bleven indført med den sydlige Polarstrøm, som 
berører Chilis og Perus Kyst, førend den vender sig mod 
Galapagos-Øerne; flere vilde de vel håve været, hvis ikke 
denne Deel af Amerikas Kyst var saa fattig paa Planter 
og saa aldeles blottet for store Floder, der kunde føre 
store Masser af Plantefrø fra det Indre ud i Havet og 
overgive dem til Strømningerne. Et långt større Antal er 
vandret med den lidet paaagtede Panamastrøm og kommer 
altsaa nærmest fra Landtangen ved Panama; fra denne 
have de allerede tidligere udbredt sig langs med det stille 
Havs Kyster indtil Kalifornien mod Nord og Guyaqvil mod 
Syd; endnu tidligere have de overskredet Landtangen ved 
Panama, hvor Kordillererne, der ellers danne saa skarp en 
Grændse mellem Øst og Vest, ere saa godt som afbrudte; 
deres rette Hjem er nemlig rundt omkring den mexikanske 
Bugt, i de sydlige Forenede Stater og paa de vestindiske 
Øer. 
